Boek: Bitterbosbende (deel een): Die geheim van die nuwe hoofAnzil Kulsen Kurt, sy suster Nieke en hul maats is in graad 5 in Laerskool Bitterbos, en bly in die koshuis. Die nuwe skoolhoof waai soos ŉ yskoue onweerswind by die eerste saalbyeenkoms in. Daar is ŉ NW-taak wat moet klaarkom, as groepwerk! Toe Kurt-hulle se idee vir ŉ sonkrag-oondjie té goed werk en hulle ŉ mini-ontploffing in die vierkant veroorsaak, word hulle na die hoof se kantoor ontbied met verrassende gevolge … Anzil Kulsen is op Upington gebore en het in Keimoes grootgeword. Sy het ŉ honneursgraad in letterkunde en het vir ŉ ruk by die ATKV as projekbestuurder gewerk, waar sy veral in die Noord-Kaap aktief was. Kulsen het afgeleë gemeenskappe besoek om met mense oor boeke te gesels, bied ook kreatiewe skryfkursusse aan en doen spel- en narratiewe terapie. Kulsen is getroud met Heine, hulle het twee kinders en woon op Upington. Stephen Wallace is ŉ bekroonde illustreerder en grafiese kunstenaar. Hy het voorheen saam met verskeie privaat maatskappye gewerk, asook saam met uitgewers soos Pan Macmillan, Via Afrika, OUP en Lapa Uitgewers. Wallace is met ŉ ATKV Woordveertjie bekroon vir sy illustrasies in Jaco Jacobs se My ouma is ŉ filmster. Genre: Kinder- en jeugfiksie Ouderdom: Nege tot 12 jaar Uitgewer: Tafelberg Prys: R140,00* *Prys onderworpe aan verandering Koop die boek nou by NB-Uitgewers